BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

OPĆINA ZENICA

Služba za društvene djelatnosti i socijalnu zaštitu – po ovlaštenju Načelnika općine, r a s p i s u j e 

JAVNI POZIV
za učešće na 17. međunarodnoj kulturnoj manifestaciji "Zeničko proljeće"

I
1. Pravo prijave na Javni poziv imaju pojedinci, institucije, te amaterske i profesionalne organizacije iz oblasti kulture.

2. Za učešće na "Zeničkom proljeću" može se konkurisati samo sa programima koji do sada nisu javno izvođeni.

3. Prijava na Javni poziv treba da sadrži: 
· naziv i adresu ustanove, organizacije ili pojedinca - ponuđača programa sa referencama,
· osnovne naznake o programu (naziv programa, ime autora, kratak opis programa, okvirno vrijeme - datum i mjesto izvođenja programa), 
· broj učesnika, 
· specifikaciju troškova,
· kontakt osobu i telefon
· prateći materijal (promotivni materijal, fotografije, novinske kritike i sl. obavezno u elektronskoj verziji – CD, DVD i sl.).

Aplikacije se mogu preuzeti na oficijelnoj stranici Općine Zenica www.zenica.ba
4. Okvirni termin održavanja Manifestacije je 20. mart - 12. april 2012. godine.

5. Organizator će izvršiti izbor najkvalitetnijih programa u skladu sa koncepcijom manifestacije, obezbijediti smještaj za izvođače i uslove za izvođenje programa.
6. Rok za prijavu je 20. februar 2012. godine.
7. Odabrani programi  biće realizovani u prostorima  Muzeja grada  Zenice, Opće biblioteke i Bosanskog narodnog  pozorišta ili drugim adekvatnim prostorima uz korištenje postojeće tehničke opreme. Dodatne tehničke zahtjeve finansira sam izvođač.
Prijave slati na adresu:

Općina Zenica

Služba za društvene djelatnosti i socijalnu zaštitu

Trg BiH br. 6 Zenica, uz naznaku "Za Zeničko proljeće"
ili

zenickoproljece@zenica.ba  i melipezze@zenica.ba 
Kontakt telefoni: 387 32 404 939, 401 847, fax 387 32 244 255  
Kontakt osoba Zijad Softić
II

Organizacioni odbor 17. međunarodne kulturne manifestacije «Zeničko proljeće» poziva autore sa prostora Zeničko-dobojskog kantona koji su tokom 2011. godine objavili književno djelo da učestvuju na 

K o n k u r s u
za izbor najboljeg književnog djela
1. Konkurisati mogu autori sa područja Zeničko-dobojskog kantona koji su tokom 2011. godine objavili jedno ili više književnih djela.

2. Autori su dužni da u roku od 15 dana od objavljivanja Konkursa dostave po 4 (četiri) primjerka djela s kojim konkurišu na adresu:

Općina Zenica

Služba za društvene djelatnosti i socijalnu zaštitu

Trg BiH br. 6 Zenica, uz naznaku "Za najbolje književno djelo"

Kontakt telefoni: 387 32 404 939, 401 847, fax 387 32 244 255  

Kontakt osoba Zijad Softić

zenickoproljece@zenica.ba i melipezze@zenica.ba  
4. Rezultati Konkursa bit će objavljeni u okviru manifestacije «Zeničko proljeće», početkom aprila 2012. godine.

5. Autoru najbolje knjige pripada  novčana nagrada. 
